b'\n_START_ARTICLE_\nJan Kot\xc4\x9bra\n_START_SECTION_\nBiografie\n_START_PARAGRAPH_\nKot\xc4\x9bra s-a n\xc4\x83scut la Brno, cel mai mare ora\xc8\x99 din Moravia, dintr-un tat\xc4\x83 ceh \xc8\x99i o mam\xc4\x83 vorbitoare de limba german\xc4\x83. A studiat arhitectura la Viena \xc3\xaen ultimele zile ale Imperiului Austro-ungar, cu profesorul vienez Otto Wagner._NEWLINE_Kot\xc4\x9bra s-a \xc3\xaentors la Praga \xc3\xaen 1897 pentru a ajuta la crearea unei mi\xc8\x99c\xc4\x83ri dinamice de arhitec\xc8\x9bi \xc8\x99i arti\xc8\x99ti na\xc8\x9bionali\xc8\x99ti cehi\xc2\xa0centrate \xc3\xaen jurul Uniunii de Arte Frumoase M\xc3\xa1nes. Puternic influen\xc8\x9bat\xc4\x83 de\xc2\xa0stilul arhitectonic al Secesiunii vieneze, opera sa arhitectonic\xc4\x83 face leg\xc4\x83tura\xc2\xa0\xc3\xaentre designul arhitectural de la sf\xc3\xa2r\xc8\x99itul secolului al XIX-lea \xc8\x99i modernismul timpuriu. Kot\xc4\x9bra a colaborat cu sculptorii cehi Jan \xc5\xa0tursa, Stanislav Sucharda \xc8\x99i Vojt\xc4\x9bch Sucharda, fiul lui Stanislav, la mai multe cl\xc4\x83diri._NEWLINE_Ca profesor, Kot\xc4\x9bra a preg\xc4\x83tit o genera\xc8\x9bie de arhitec\xc8\x9bi cehi, inclusiv Josef Go\xc4\x8d\xc3\xa1r, care va aduce modernismul ceh la apogeu \xc3\xaen anii de dinaintea ocupa\xc8\x9biei naziste din 1939.'